text: Гигантът Samsung започва строителство на мега завод за полупроводникови чипове в Южна Корея на стойност 16.6 трилиона вона ($15 милиарда).
  Строителството ще започне в началото на годината в Пьонтек, на по-малко от 100 км от Сеул, а заводът трябва да заработи към края на 2017 година.
  Инвестицията е свързана с притесненията на южнокорейците за намаляващите печалби от бизнеса с мобилни телефони. Samsung продължава да е безспорния най-голям производител на смартфони, но печалбата чувствително намалява поради жестоката конкуренция на китайските брендове.